Vrou vas oor baba in dam | Maroela Media
'n Vrou van die Oos-Kaap is in hegtenis geneem nadat sy glo haar eenjarige babadogtertjie vermoor het.
Kapt. Jackson Manatha, woordvoerder van die polisie, het gesê lede van die gemeenskap in Dutywa het Maandag 'n babalykie in 'n dam in Sheshegu sien dryf. Volgens Manatha is 'n tas met klere en 'n foto van die baba op die toneel gevind.
'n 21-jarige vrou is Woensdag in Doti in hegtenis geneem in verband met die voorval. "Die verdagte het aan die polisie erken dat sy die baba Maandagoggend in die dam gegooi het." Volgens Manatha is die motief nog nie duidelik nie.
Die vrou sal Vrydag in die Dutywa-landdroshof verskyn.
Arme kinders. Hulle moet altyd die duur prys betaal. So onskuldig in hierdie wrede wêreld en so "uitgelewer" aan (siek) volwassenes. Darem is sy nou in 'n beter plek. Daar kan niks en niemand haar seermaak nie.